Til tross for at undersøkelsen i sin helhet viser en lav digitaliseringsgrad på kun 47%, viser den også at av alle disse prosessene, er norske bedrifter er aller best på å digitalisere timeregistrering.
Hele 71% av bedriftene i undersøkelsen registrerer timene sine elektronisk i et timeregistreringssystem (ikke Excel eller Google Sheet). Men, hvorfor gjør ikke 100% av bedriftene dette?
Det finnes mange gode digitale verktøy som er lett tilgjengelige, enkle å bruke og som ikke koster skjorta. Du får enklere oversikt over arbeidstimene både for deg selv, avdelingen og bedriften. Jobber bedriften ofte prosjektbasert, kan timene enkelt føres mot prosjektet slik at du vet hva som må faktureres for og innsikt i hvor mye jobb som gjennomsnittlig kreves for å gjennomføre lignende prosjekter. Dette kan være gull for strategisk planlegging.
At områder som purring og inkasso digitaliseres, kan også være gull verdt for bedriften. I Vismas Digitale Index 2018 får du mer informasjon om hva en slik digitalisering innebærer, tips til hvordan å komme i gang og lese erfaringene til de som allerede har gjennomført et slikt løp.